Babelscape/SREDFM huggingface dataset:
Πανοπέας

Ο Πανοπέας είναι αρχαία Φωκική πόλη που βρισκόταν κοντά στα σύνορα των Φωκέων με τους Βοιωτούς. Στη θέση της αρχαίας πόλης βρίσκεται σήμερα το χωριό Άγιος Βλάσιος. Ο Παυσανίας αναφέρει ότι ο Πανοπέας απείχε 20 στάδια από την Χαιρώνεια και επτά από την Δαυλίδα. 

Οι πρώτοι κάτοικοι του Πανοπέα ήταν Φλεγύες. Σύμφωνα με τον μύθο ο ιδρυτής του Πανοπέα ήταν ο ήρωας Πανοπέας, γιος του Φώκου. Κατά την Τρωική εκστρατεία ηγέτης των Φωκέων ήταν ο Βασιλιάς του Πανοπέα. Ο Πανοπέας αναφέρεται από τον Ηρόδοτο καθώς ήταν μία από τις Φωκικές πόλεις που κατέστρεψαν οι Πέρσες κατά την κάθοδό τους προς την Αθήνα. Η πόλη καταστράφηκε για δεύτερη φορά από τον Φίλιππο της Μακεδονίας κατά τον Γ' Ιερό πόλεμο. Κατακτήθηκε από τους Ρωμαίους το 198 π.Χ. ενώ καταστράφηκε για τρίτη φορά κατά την σύγκρουση των Ρωμαίων με τον βασιλιά του Πόντου, Μιθριδάτη. 

Ο Παυσανίας που πέρασε από την περιοχή τον 2ο. αιώνα μ.Χ. αναφέρει ότι η πόλη είχε περίμετρο επτά στάδια στην ακμή της, αλλά στην εποχή του υπήρχαν μόνο μερικές καλύβες. Σήμερα διατηρείται ένα τμήμα του τείχους της αρχαίας πόλης, στον βραχώδη λόφο πάνω από το χωριό Άγιος Βλάσιος.
Κώδικας Γίγας

thumb|right|200px|Το προσωπείο του Σατανά
Ο Κώδικας Γίγας (Λατινικά: Codex gigas) (Αγγλικά: Giant Book) είναι το μεγαλύτερο χειρόγραφο της ιστορίας, γι' αυτό και ονομάστηκε "Γίγας". Κατασκευάστηκε μάλλον τον 13ο αιώνα στο μοναστήρι Ποντλάζιτσε των Βενεδικτίνων της Βοημίας (δυτικό τμήμα της Τσεχίας). Είναι επίσης γνωστό ως Αγία Γραφή του διαβόλου λόγω της μεγάλης εικόνας του διαβόλου στο εσωτερικό του και το μύθο που περιβάλλει τη δημιουργία του. Είναι το μεγαλύτερο σωζόμενο μεσαιωνικό χειρόγραφο στον κόσμο. Περιέχει τη Βουλγκάτα καθώς και πολλά ιστορικά έγγραφα όλα γραμμένα στα Λατινικά. Κατά τη διάρκεια του πολέμου των τριάντα ετών το 1648, το σύνολο της συλλογής είχε κλαπεί από τον σουηδικό στρατό ως λάφυρα, και τώρα σώζεται στην Εθνική Βιβλιοθήκη της Σουηδίας στη Στοκχόλμη, αν και δεν είναι κανονικά στη διάθεση του κοινού. Μόνο 60 άνθρωποι την ώρα επιτρέπεται να επισκεφθούν την κλιματιζόμενη αίθουσα στο μεσαιωνικό τμήμα της βιβλιοθήκης της Πράγας για να κοιτάξουν για δέκα λεπτά το ανεκτίμητο χειρόγραφο.
Πλανήτης νάνος

right|thumb|200px|H Έρις είναι ο μεγαλύτερος πλανήτη νάνος
right|thumb|200px|Ο Πλούτωνας και οι δορυφόροι του
thumb|Η Χαουμέια και οι δορυφόροι της.
Πλανήτης νάνος ή νάνος πλανήτης, όπως έχει οριστεί από τη Διεθνή Αστρονομική Ένωση (ΔΑΕ), είναι το ουράνιο σώμα το οποίο περιφέρεται γύρω από τον Ήλιο, διαθέτει αρκετή μάζα και βαρύτητα ώστε να έχει σφαιρικό σχήμα, η ζώνη τροχιάς που διανύει δεν είναι «καθαρή» από άλλα σώματα και δεν είναι δορυφόρος άλλου πλανήτη.

Αυτός ο όρος προέκυψε το 2006 ως τρόπος κατηγοριοποίησης των σωμάτων του ηλιακού συστήματος, έπειτα από την ανακάλυψη όλο και μεγαλύτερων μεταποσειδώνιων αντικειμένων, με αποκορύφωμα την ανακάλυψη της Έριδας το 2005. Τα σώματα που έχουν «καθαρίσει» την τροχιά τους λέγονται "πλανήτες", ενώ αυτά που δεν έχουν αρκετή μάζα για να έχουν σφαιρικό σχήμα αποτελούν τα "μικρά σώματα του ηλιακού συστήματος". Οι νάνοι πλανήτες είναι ανάμεσα σε αυτές τις δύο κατηγορίες.

Η ΔΑΕ αναγνωρίζει πέντε πλανήτες νάνους, τη Δήμητρα, τον Πλούτωνα, την Έριδα, το Μακεμάκε και τη Χαουμέια, όμως μόνο η Δήμητρα και ο Πλούτωνας έχουν παρατηρηθεί αρκετά ώστε να γνωρίζουμε ότι ανήκουν στην κατηγορία αυτή. Η Έρις έγινε δεκτή επειδή έχει μεγαλύτερη μάζα από τον Πλούτωνα. Επιπλέον, η ΔΑΕ αποφάσισε ότι όλα τα σώματα με όνομα και απόλυτο μέγεθος μικρότερο από +1 είναι νάνοι πλανήτες, όπως ο Μακεμάκε και η Χαουμέια. Προς το παρόν υπάρχουν περίπου 40 υποψήφιοι πλανήτες νάνοι.
Κονσταντέν Μενιέ

Ο Κονσταντέν Μενιέ ("Constantin Meunier", 12 Απριλίου 1831 – 4 Απριλίου 1905) ήταν Βέλγος ζωγράφος, χαράκτης και γλύπτης. Σπούδασε γλυπτική στην Ακαδημία Καλών Τεχνών των Βρυξελλών (1845-1854). Παράλληλα, επιδόθηκε με ιδιαίτερο ενδιαφέρον και στον τομέα της ζωγραφικής. Επηρεασμένος από το βιομηχανικό περιβάλλον της χώρας του και την τραγική ζωή των εργατών στα ανθρακωρυχεία, επικεντρώθηκε με ρεαλιστική δύναμη στο θέμα της εργασίας. Θερμός υποστηρικτής του κοινωνικού ρεαλισμού, έχει ως κυρίαρχο θέμα στα έργα του, γλυπτά ή ζωγραφικά, την εργατική τάξη. Ο Βαν Γκογκ εκθειάζει τη ρεαλιστική δύναμη στο έργο του.
Ψηλός λιγνός και ψεύταρος

Το Ψηλός λιγνός και ψεύταρος είναι ελληνική κωμική ταινία του 1985, σε σκηνοθεσία Γιάννη Χαρτοματζίδη. Το σενάριο το έγραψε ο Λάκης Μιχαηλίδης, ενώ η παραγωγή έγινε από τον Γιώργο Καραγιάννη. Πρωταγωνιστούν οι Στάθης Ψάλτης και Καίτη Φίνου.
Τσέλιος Πίτσαρης

Ο Τσέλιος Πίτσαρης, ή Τσελεπίτσαρης ήταν ένας από τους σημαντικότερους οπλαρχηγούς του Αλή Πασά των Ιωαννίνων, αλβανικής καταγωγής και από τους πλέον θηριώδεις, ο οποίος μέχρι την αποκήρυξη του εφέντη του από τον Σουλτάνο παρέμενε απόλυτα πιστός.

Μετά όμως τη δολοφονία του Αλή Πασά προσέφυγε στον Χουρσίτ Πασά όπου και έλαβε ενεργό μέρος κατά του Αγώνα των Ελλήνων.
Boomerang

Το Boomerang είναι δημοφιλές τηλεοπτικό κανάλι που προβάλλει κλασικά κινούμενα σχέδια από την βιβλιοθήκη της "Hanna-Barbera" (νυν "Warner Bros. Animation") καθώς και επιλεγμένες γελοιογραφίες από την επίσης βιβλιοθήκη του "Cartoon Network Studios". Το κανάλι είναι διαθέσιμο στην Ευρώπη, την Αφρική και τη Μέση Ανατολή. Αρχικά, ξεκίνησε ως καθημερινό ένθετο στο Cartoon Network στις 8 Δεκεμβρίου 1992 και κατά το 2000 έγινε αυτόνομο τηλεοπτικό δίκτυο.

Στην Ευρώπη το Boomerang βγαίνει σε διάφορες εκδόσεις και γλώσσες όπως Αγγλικά, Πολωνικά, Ουγγρικά, Αραβικά και Ρουμανικά.
Ανδρέας Παπαντωνίου

Ο Ανδρέας Παπαντωνίου είναι Έλληνας πρώην καλαθοσφαιριστής, γεννημένος στις 12 Ιανουαρίου 1951 στο Δάρα Αρκαδίας.

Αγωνίστηκε στον Ηλυσιακό, στον Έσπερο και στη συνέχεια στον Παναθηναϊκό, με τον οποίο γνώρισε πλήθος διακρίσεων από το 1970 έως το 1983. Κατέκτησε 9 πρωταθλήματα Ελλάδας (1971, 1972, 1973, 1974, 1975, 1977, 1980, 1981, 1982) και 2 κύπελλα (1979, 1982) ενώ συμμετείχε στα ημιτελικά του Κυπέλλου Πρωταθλητριών το 1972. 

Υπήρξε 4 φορές διεθνής με την Εθνική ανδρών και 3 με την Εθνική εφήβων.

Μετά την απόσυρσή του συνέχισε να ασχολείται με την καλαθοσφαίριση, αναλαμβάνοντας διοικητικά στον Ηλυσιακό, στο Παγκράτι και στου Παπάγου. Το 1996 ανέλαβε γενικός διευθυντής του Αμαρουσίου.

Γιός του είναι ο, επίσης καλαθοσφαιριστής, Νώντας Παπαντωνίου.
Άγιος Τύχωνας

μικρογραφία|289x289εσ|Απομεινάρια ναού, άγιος Τύχωνας Αμαθούντας
Ο Άγιος Τύχωνας (τέλη του 4ου –αρχές του 5ου αι.) ήταν επίσκοπος στην Αμαθούντα Κύπρου. Τιμάται από την ορθόδοξη εκκλησία και όχι μόνο. Τα όσα έγιναν γνωστά για τη ζωή του, βρίσκονται σε χειρόγραφα, γραμμένα από τον συντοπίτη του Ιωάννη τον Ελεήμονα (2ο ήμισυ 6ου-αρχές 7ουαι.). Τιμάται στις 16 Ιουνίου εκάστου έτους.
Κωστής Μεραναίος

Ο Κωστής Μεραναίος ήταν συγγραφέας, δημοσιογράφος και μεταφραστής λογοτεχνικών και φιλοσοφικών κειμένων. Γεννήθηκε το 1913 στο χωριό Σκριπού που μαζί με την Πετρομαγούλα δημιούργησαν το 1960 την κωμόπολη του Ορχομενού. Μετά τις εγκύκλιες σπουδές του στη Λιβαδειά, φοίτησε στη Νομική Σχολή του Πανεπιστημίου Αθηνών.

«Η ανυπόταγη δίψα για γνώση», τον οδήγησε στη μάθηση ξένων γλωσσών με τη μέθοδο «άνευ διδασκάλου». Έμαθε τέλεια γαλλικά και μπόρεσε έτσι να μελετήσει τα βασικότερα κείμενα της γαλλικής φιλολογίας. Τα γερμανικά ήταν η δεύτερη γλώσσα που τον βοήθησε στο μεταφραστικό του έργο.
Στον κύκλο των νεανικών του ανησυχιών ιδιαίτερη θέση είχε ο Φρόϊντ, που κείνη την εποχή, οι θεωρίες του έφεραν νέες απόψεις για τη λειτουργία του υποσυνείδητου. Το 1937 μεταφράζει την εργασία του Στάουμπ "Εγκληματολογία και Ψυχανάλυση" και λίγο αργότερα -για πρώτη φορά στα ελληνικά- το φιλοσοφικό έργο του Σαίρεν Κίρκεγκωρ "In vino veritas" με δικά του εισαγωγικά σχόλια και παρουσίαση του Δανού συγγραφέα.
Πολύ σύντομα, ο Μεραναίος εγκαταλείπει τη δικηγορία για να αφοσιωθεί στα πνευματικά του ενδιαφέροντα. 

Το 1939 συνεργάζεται με την εφημερίδα "Η Καθημερινή," όπου δημοσιεύει τα πρώτα επιστημονικά του άρθρα. Το 1943 αναλαμβάνει την αρχισυνταξία του περιοδικού "Καλλιτεχνικά Νέα". Εκεί διατυπώνει τη στάση του απέναντι στον διεξαγόμενο τότε εθνικό και κοινωνικό αγώνα και τις ιδεαλιστικές του απόψεις για την τέχνη. Την έκδοση του αξιόλογου αυτού έντυπου την απαγόρευσαν οι γερμανικές αρχές κατοχής.
Μετά την απελευθέρωση, διορίστηκε στη Ραδιοφωνία, ενώ παράλληλα ήταν υπεύθυνος ύλης στην εφημερίδα" Ελευθερία". Στο Ε.Ι.Ρ. δημιούργησε την επιστημονική εκπομπή "Ομιλούν οι ειδικοί", που παραλλαγή της μεταφέρθηκε το 1968 στην τηλεόραση.
Το 1947 διευθύνει το καλλιτεχνικό περιοδικό "Ο Αιώνας μας". Στα 1950 είναι μέλος του Συνεταιρισμού " Αιξωνή" και εκδίδει το ομώνυμο περιοδικό, στο οποίο συνεργάζονται ο Δ. Πικιώνης, ο Ν. Χατζηκυριάκος-Γκίκας, ο Ιωάννης Θεοδωρακόπουλος, ο Άγγελος Σικελιανός κ.ά.
Το τελευταίο του βιβλίο -και ίσως το πιο πλήρες- είναι "Η γέννηση της Φιλοσοφίας." Με αυτό, γράφει ο ίδιος, «επέστρεψα στους γενήτορες /…/, τους Προσωκρατικούς».
Ο Μεραναίος, πέρα από τις πολυάριθμες μεταφράσεις του, έγραψε αρκετά βιβλία, μεταξύ των οποίων είναι "Η θέση της φιλοσοφίας στην εποχή μας" (1956), τα "Μελετήματα" (1957), τα δοκίμια "Φυσική και Ποίηση" (1970) και" Βιολογική τάξη και κοινωνική αταξία" (1973) .
Ο Κωστής Μεραναίος, πέθανε το 1986 στην Αθήνα.
Εντιρνέ Καπού

right|thumb|300px|Εντιρνέ Καπού, Φατίχ
Το Εντιρνέ Καπού (τουρκ. "Edirnekapı") είναι συνοικία της Κωνσταντινούπολης, μεταξύ του έκτου και έβδομου λόφου της πόλης. Η ονομασία της προέρχεται από ομώνυμη πύλη των Θεοδοσιανών τειχών (Πύλη Χαρισίου ή Πύλη Πολυάνδρου) και οφείλεται στο γεγονός πως από εδώ περνούσε ο δρόμος προς την Αδριανούπολη (τουρκ. Εντιρνέ). Η ύπαρξη γενιτσαρικού τάγματος για την ασφάλεια της πύλης υποδηλώνει τη μεγάλη σημασία της πύλης, απ´ όπου σύμφωνα με την παράδοση μπήκε στην πόλη ο Μωάμεθ ο Πορθητής κατά την άλωσή της. Μετά την κατάκτηση της Κωνσταντινούπολης από τους Οθωμανούς, υπήρξε από τις πρώτες συνοικίες με μουσουλμανικό πληθυσμό, όπως μαρτυρούν και οι πολυάριθμοι θρησκευτικοί χώροι στην περιοχή, ωστόσο μέχρι και το 19ο αιώνα το Εντιρνέ Καπού αποτελούσε επίσης σημαντική ορθόδοξη κοινότητα, εν μέρει λόγω της εγγύτητάς του με το Φανάρι. Στη συνοικία βρίσκεται η Μονή της Χώρας.
KidsCo

To KidsCo ήταν διεθνούς εμβέλειας παιδικό τηλεοπτικό κανάλι που ιδρύθηκε από το στούντιο κινουμένων σχεδίων "Nelvana" (θυγατρική της καναδικής εταιρείας μέσων μαζικής ενημέρωσης "Corus Entertainment"), την Αμερικάνικη και πάλαι ποτέ Γαλλική εταιρεία παραγωγής κινουμένων σχεδίων DiC Entertainment και τον Ευρωπαϊκό όμιλο μέσων μαζικής ενημέρωσης "Sparrowhawk" τον Απρίλιο του 2007.

Στα τέλη του ίδιου έτους, η τρίτη εκ των ιδρυτών του καναλιού εξαγοράστηκε από τον Αμερικάνικο πολυεθνικό μιντιακό συγκρότημα της "NBCUniversal" (τμήμα της κρατικής εταιρείας τηλεπικοινωνιών "Comcast") δίνοντας έτσι στην εταιρεία το μερίδιό της στο εμπορικό σήμα του νεοϊδρυθέντος σταθμού ενώ τον Ιούνιο του 2008, η δεύτερη εκ των ιδρυτών εξαγοράστηκε από την Καναδική εταιρεία παραγωγής "Cookie Jar Group" αποκτώντας ένα επιπλέον μερίδιο.

Τον Μάιο του 2012 οι μετοχές που κατείχε η "Cookie Jar" στο κανάλι πουλήθηκαν στην "NBCUniversal" και στην "Corus Entertainment". Από τότε διέθεταν το 51% και το 43,8% του μετοχικού κεφαλαίου ενώ το υπόλοιπο 5,2% ανήκε σε φυσικά πρόσωπα.

Ήταν ένα από τα δημοφιλή παιδικά κανάλια παγκοσμίως καθώς στο πρόγραμμά του περιελάμβανε κινούμενα σχέδια και ταινίες για όλη την οικογένεια. Τα πρώτα δίκτυα του καναλιού ξεκίνησαν στην Πολωνία, τη Ρουμανία και την Τουρκία στις 7 Σεπτεμβρίου 2007. Το κανάλι επίσης ξεκίνησε στην Ουγγαρία και τη Ρωσία μέχρι το τέλος του 2007.

Το KidsCo ξεκίνησε τη μετάδοσή του, την 1η Ιανουαρίου 2008 στις Φιλιππίνες μέσω της συνδρομητικής πλατφόρμας "Sky Cable" (θυγατρική του μιντιακού συγκροτήματος των "ABS-CBN" και "ST Telemedia") και δύο μήνες μετά (20 Μαρτίου) στην Αραβία μέσω της "Orbit Showtime", ενώ το κανάλι ξεκίνησε να εκπέμπει στην Πορτογαλία από τις πλατφόρμες της "Optimus Clix" (νυν "NOS") από το πρώτο τρίμηνο του 2009 και της θυγατρικής της Vodafone από τις 25 Ιουλίου 2010.

Τέλος στις 15 Νοεμβρίου 2009 πρωτοεξέπεμψε στην Αυστραλία από την πλατφόρμα της "Foxtel" η οποία αποτελεί κοινοπραξία της "News Corp Australia" θυγατρική της News Corp και της εταιρείας τηλεπικοινωνιών "Telstra" ενώ ξεκίνησε να μεταδίδεται στη Νότια Αφρική μέσω της "TopTV" (νυν "StarSat") από την 1η Μαΐου 2010 και της DStv (πολυκαναλική υπηρεσία της "MultiChoice" στην Αφρική, ιδιοκτησία της πολυεθνικής μιντιακής εταιρείας "Naspers") από τις 12 Ιουλίου του ίδιου έτους.
Εντμόντ ντε Βαλεριολά

thumb|300px|left|Ο Κονσταντέν Μενιέ, έργο του Βαλεριολά
Ο Εντμόντ ντε Βαλεριολά (Edmond de Valeriola, 1877 - 1956) από το Σάαρμπεκ (Schaerbeek) των Βρυξελλών ήταν Βέλγος γλύπτης. Σπούδασε γλυπτική στην Ακαδημία των Βρυξελλών (1894 - 1904). 

Η καλλιτεχνική παρουσία του Βαλεριολά αναγνωρίστηκε κυρίως με το γλυπτό του, μια μπρούτζινη προτομή, του Βέλγου εξπρεσιονιστή ζωγράφου Τζέημς Ένσορ (James Ensor) που έχει στηθεί στο Πάρκο του Λεοπόλδου στην Οστένδη (Ostende). Άλλο εξαίρετο δείγμα της δουλειάς του είναι ο ανδριάντας του Βέλγου ζωγράφου και γλύπτη Κονσταντέν Μενιέ (Constantin Menieur) στο Ιξέλ (Ixelles), προάστιο των Βρυξελλών (1931). Είναι ακόμα γνωστός για τα όμορφα γλυπτά γυναικών και νεαρών κοριτσιών.
Γιερονίμ ντε Ράντα

Ο Γιερονίμ ντε Ράντα ("Jeronim de Rada", 1814 - 1903) είναι Αλβανο-Ιταλός ποιητής, που γεννήθηκε το 1814 στη Macchia Albanese της Ιταλίας. Σπούδασε στη Νομική Σχολή της Νάπολης, στράφηκε όμως ολοκληρωτικά στη λογοτεχνία.

Η εθνική αναγέννηση της Αλβανίας και το εθνικο-απελευθερωτικό κίνημα της χώρας ("Rilindja") ξεκίνησε με κύριους εκπροσώπους Αλβανούς που ζούσαν στην Ιταλία, απ' τους οποίους το πιο σπουδαίο παράδειγμα αποτελεί ο Γιερονίμ ντε Ράντα.

Ο ποιητής Γιερονίμ ντε Ράντα είναι αναμφίβολα ο πιο γνήσιος εκφραστής του ρομαντισμού και της λαϊκής παράδοσης της Αλβανίας. Το μεγάλο ποίημά του «"Τα άσματα του Μιλοσάου"» (αλβ. "Këngët e Milosaos"), που δημοσιεύτηκε το 1836 στη Νάπολη της Ιταλίας στην αλβανική γλώσσα, αποτελεί το πιο δημοφιλές έργο του.


Κατηγορία:Αλβανοί ποιητές
Κατηγορία:Ιταλοί ποιητές
Κατηγορία:Αλβανοί εκδότες
Μαργαρίτα Α΄ της Φλάνδρας

Η Μαργαρίτα Α΄ της Φλάνδρας ("Margaretha van de Elzas", 1145 - 15 Νοεμβρίου 1194) ήταν Κόμισσα της Φλάνδρας (1191 - 1194) σε συμβασιλεία με τον σύζυγο τους Βαλδουίνο Ε΄ του Αινώ. Η Μαργαρίτα Α΄ ήταν κόρη του Τιερί της Αλσατίας και της Σιβύλλα του Ανζού, διαδέχθηκε τον άτεκνο αδελφό της Φίλιππο της Φλάνδρας.
Παντρεύτηκε (1160) τον Ραλφ Β΄, κόμη του Βερμαντουά ο οποίος ήταν λεπρός και δεν μπορούσε να τεκνοποιήσει λόγω της ασθένειας του, ο Ραλφ πέθανε από λέπρα (1167).
Παντρεύτηκε σε δεύτερο γάμο (1169) τον Βαλδουίνο Ε΄ του Αινώ που ήταν τρίτος της ξάδελφος.
Lancia Lybra

Το Lancia Lybra ήταν ένα compact πολυτελές αυτοκίνητο που παρήχθη από την ιταλική αυτοκινητοβιομηχανία Lancia 
(μέλος του ομίλου FIAT), από τον Ιούλιο του 1999 έως τον Οκτώβριο του 2005, αν και τα τελευταία αντίτυπα πωλήθηκαν ως μοντέλα 2006. Αντικατέστησε το Lancia Dedra και τοποθετήθηκε επίσημα στην μεσαία κατηγορία D, πλην όμως με εξοπλισμό υψηλότερο από τα τότε κοινά στάνταρ.

Βασιζόταν στην πλατφόρμα της Alfa Romeo 156 (1997 - 2007), αλλά με εντελώς διαφορετικό εξωτερικό και εσωτερικό ντιζάιν. Έως το 2002, παραγόταν στο εργοστάσιο Rivalta, κοντά στο Τορίνο, και μετά η παραγωγή του μεταφέρθηκε στο εργοστάσιο Mirafiori, επίσης κοντά στο Τορίνο. Συνολικά παρήχθησαν 181.307 αντίτυπα σειράς Lybra, αριθμός πολύ μικρότερος από τα 418.084 αντίτυπα του προκατόχου Dedra. Αντικαταστάθηκε τον Μάρτιο του 2008 από το επίσης πολυτελές Lancia Delta τρίτης γενιάς.
Ανρί Πιτό

Ο Ανρί Πιτό ("Henri Pitot", 29 Μαΐου 1695 - 27 Δεκεμβρίου 1771) ήταν Γάλλος μηχανικός υδραυλικός και εφευρέτης. Γεννήθηκε και πέθανε στην Αραμόν της Γαλλίας.

Αρχικά ξεκίνησε σπουδές στη φυσική και την αστρονομία, στη συνέχεια όμως ασχολήθηκε ιδιαίτερα με προβλήματα υδροδυναμικής, της ροής των υγρών και την επίδρασή τους σε τεχνικά έργα, υδραγωγεία, παρόχθια φράγματα ποταμών κ.λπ. Πίστευε στην άποψη της αναλογίας της ταχύτητας της ροής σε σχέση με το βάθος του ρέοντος υγρού. Συνέγραψε επίσης σπουδαία θεωρία περί της διαγωγής και των χειρισμών των ιστιοφόρων πλοίων σε ποτάμια ή θαλάσσια ρεύματα. 

Έγινε περισσότερο γνωστός από την εφεύρεση του μετρικού σωλήνα Πιτό που πήρε τo όνομά του και χρησιμοποιείται για τη μέτρηση της ταχύτητας της ροής υγρών, καθώς και από το θεώρημά του που έμεινε γνωστό ως “θεώρημα Πιτό” που αναφέρεται σε εγγεγραμμένο και περιγεγραμμένο κύκλο τετραπλεύρου.

Το 1724 εξελέγη μέλος της Γαλλικής Ακαδημίας Επιστημών και το 1740 μέλος της Βασιλικής Εταιρείας.
Πορτ Άρθουρ

Το Πορτ Άρθουρ, ή Ριοτζούν ήταν παράλια πόλη και λιμένας της άλλοτε Ν. Ματζουρίας, στη νότια εσχατιά της χερσονήσου Λιάο Τουγκ (σημερινή Λιαοντόγκ) και ο σημαντικότερος στη Κίτρινη θάλασσα. Αποτελούσε το τέρμα του υπερσιβηρικού σιδηροδρόμου. 
Σήμερα ανήκει στη Κίνα, έχει εξελιχθεί σε μεγάλη παραλιακή πόλη και φέρει το όνομα Λιουσούνκου, αποτελεί δημοτικό διαμέρισμα του δήμου Ντάλιαν της επαρχίας Λιαονίγκ.
Ο λιμένας Άρθουρ που πήρε το όνομά του από έναν υποπλοίαρχο του αγγλικού βασιλικού ναυτικού, είναι ελεύθερος πάγων καθ΄ όλο το έτος, έχει ναύσταθμο και αρχαία οχύρωση. Το 1925 η πόλη αριθμούσε περίπου 24.500 κατοίκους εκ των οποίων οι 10.500 (περίπου) ήταν Ιάπωνες και οι υπόλοιποι Κινέζοι. Το 2001 αριθμούσε περίπου τους 210.000 κατοίκους. Διαθέτει Πανεπιστήμια ενώ ο λιμένας εξελίχθηκε σε σπουδαίο σιδηροδρομικό πορθμειακό κόμβο στη Κίτρινη θάλασσα.

Μέχρι το 1895 το Πορτ Άρθουρ ανήκε στη Κίνα όπου κατά τη διάρκεια του Α΄ Σινοϊαπωνικού πολέμου καταλήφθηκε από τους Ιάπωνες. Αργότερα όμως επιστράφηκε στους Κινέζους από τους οποίους εξαγοράστηκε στη συνέχεια από τους Ρώσους οι οποίοι και οχύρωσαν αυτόν από ξηρά και θάλασσα. Έτσι κατά τον Ρωσοϊαπωνικό πόλεμο, το 1904, μετά από μακρά πολιορκία παραδόθηκε στους Ιάπωνες όπου και παρέμεινε σ΄ αυτούς σύμφωνα με τη συνθήκη του Πόρτσμουθ.
Μετά τον Β΄ Παγκόσμιο Πόλεμο αποδόθηκε στη Κίνα.

Σημειώνεται ότι η γεωγραφική θέση του λιμένα αυτού είχε και έχει μεγάλη στρατηγική αξία ως σπουδαία ναυτική βάση της Άπω Ανατολής. Εκ του γεγονότος αυτού δικαιολογούνται και οι πολλές στρατιωτικές και ναυτικές επιχειρήσεις που έχουν λάβει χώρα σ΄ αυτόν, σπουδαιότερες των οποίων ήταν οι στρατιωτικές επιχειρήσεις του 1894 (απόβαση Ιαπώνων), οι επιχειρήσεις του 1904 (πολιορκία) που εξελίχθηκαν σε δύο περιόδους, και η σπουδαία ναυμαχία του Πορτ Άρθουρ όπου ο αιφνιδιασμός που επιχείρησε ο ιαπωνικός στόλος κατά του ρωσικού παραμένει άξιος θαυμασμού μέχρι σήμερα.
Σαράντος Παυλέας

Ο Σαράντος Παυλέας ( Απρίλιος 1917 - 18 Ιουλίου 2005) γεννήθηκε στην Πλάτσα της μεσσηνιακής Μάνης τον Απρίλιο του 1917. Ο πατέρας του ήταν καθηγητής φιλόλογος. Έκανε σπουδές Φιλολογίας και Φιλοσοφίας στο Πανεπιστήμιο Αθηνών. Το 1945 εγκαταστάθηκε στη Θεσσαλονίκη. Εργάστηκε ως καθηγητής Μέσης Εκπαίδευσης στο Αμύνταιο, στη Θεσσαλονίκη και στην Ξάνθη κι έγινε γυμνασιάρχης. Είχε παντρευτεί την καθηγήτρια μαθηματικών στη Μέση Εκπαίδευση Ευαγγελία Τρυψιάνη. Κόρη τους ήταν η ποιήτρια Ρωξάνη Παυλέα (1951-1990).<br>
Το 1939 δημοσίευσε την πρώτη του ποιητική συλλογή «Αποδημίες». Του έχουν απονεμηθεί το 2ο Κρατικό Βραβείο Ποίησης το 1979, το Βραβείο της Ακαδημίας Αθηνών το 1983 και το Βραβείο Ποίησης του Ιδρύματος Ουράνη το 1991 (για τις ποιητικές συλλογές «Φορητός Καθρέπτης» και «Ελεγεία για της Ρωξάνης Παυλέα την τολμηρή της αναχώρηση»). Ήταν μέλος της Εταιρείας Λογοτεχνών Θεσσαλονίκης και του Συνδέσμου Ελλήνων Λογοτεχνών. Επίσης, μέλος της κριτικής επιτροπής των βραβείων του Δήμου Θεσσαλονίκης.<br>
Ποιήματά του έχουν μεταφραστεί στα αγγλικά, γαλλικά, πολωνικά.
Η Γνωριμία της Σάρκας

Η ταινία Η Γνωριμία της Σάρκας (Πρωτότυπος τίτλος Carnal Knowledge) είναι δραματική κομεντί παραγωγής 1971, σε σκηνοθεσία Μάικ Νίκολς και σενάριο Τζουλς Φάιφερ. Πρωταγωνιστές της ταινίας είναι ο Τζακ Νίκολσον, η Αν Μάργκρετ, ο Αρτ Γκάρφανκελ και η Κάντις Μπέργκεν.
Grand Funk Railroad

Οι Grand Funk Railroad (γνωστοί και ως Grand Funk) είναι αμερικάνικο ροκ συγκρότημα, το οποίο δημιουργήθηκε το 1968, διαλύθηκε το 1976 και μετά από μία διετή επανένωση στις αρχές της δεκαετία του '80, σχηματίστηκε ξανά το 1996 και συνεχίζει μέχρι σήμερα.
Γιώργης Σαραντής

Ο Γιώργης Σαραντής (1920, Αθήνα - 20 Φεβρουαρίου 1978, Αθήνα) είναι Έλληνας ποιητής που ανήκει στην πρώτη μεταπολεμική γενιά.
Bangerz

Το Bangerz είναι το τέταρτο studio album από την Μάιλι Σάιρους . Το άλμπουμ κυκλοφόρησε στις 8 Οκτωβρίου 2013 και είναι το πρώτο της που κυκλοφόρησε μέσω την δισκογραφική εταιρεία "RCA Records ."

H Miley συν-έγραψε 12 από τα 16 τραγούδια του δίσκου.

Το άλμπουμ είχε ως πρώτο single το "We can't stop" και ως δεύτερο το "Wrecking Ball", τα οποία σημείωσαν μεγάλη επιτυχία.Συγκεκριμένα το βίντεο κλιπ του "Wrecking Ball" έσπασε το 24ωρο ρεκόρ του καναλιού VEVO με 19,3 εκατομμύρια προβολές καθώς και το ρεκόρ του ίδιου καναλιού για το βίντεο που θα φθάσει γρηγορότερα στις 100 εκατομμύρια προβολές(6 ημέρες) το οποίο κατείχε ήδη η Σάιρους.
Αργότερα κυκλοφόρησε και το τρίτο single της "Adore You".

-Κατάφερε να πουλήσει πάνω από 1 εκατομμύριο αντίγραφα παγκοσμίως,έφθασε Νο1 στην Billboard Hot 200 List και 5 τραγούδια του άλμπουμ μπήκαν στη λίστα του περιοδικού με τα 100 πιο πετυχημένα τραγούδια.

-Τον Ιούνιο του 2014, εμφανίστηκαν στο διαδίκτυο δύο ακυκλοφόρητα τραγούδια του άλμπουμ-Bangerz: το ""Pretty Girls (Fun)", και το "Last Goodbye"" και τον Ιούνιο του 2015 κυκλοφόρησε ένα ακόμη τραγούδι στο διαδίκτυο με τίτλο "Nightmare".

-"TA 30 ΚΑΛΎΤΕΡΑ ALBUMS ΤΟΥ 2013" σύμφωνα με τον Έλληνα ραδιοφωνικό παραγωγό Giorgo Harizani του NEXT 96.1 , βρίσκεται και το ´ Bangerz ´ της Miley στη θέση #21.
Κυπριακό πρωτάθλημα καλαθοσφαίρισης γυναικών

Το Κυπριακό πρωτάθλημα καλαθοσφαίρισης γυναικών διεξάγεται υπό την αιγίδα της Κυπριακής Ομοσπονδίας Καλαθοσφαίρισης (ΚΟΚ) από το 1988. Αποτελεί την ανώτατη κατηγορία στη γυναικεία καλαθοσφαίριση στην Κύπρο. Πολυνίκης ομάδα της διοργάνωσης είναι η ΑΕΛ με 15 κατακτήσεις.
Αντρέας Καμπάς

Ο Αντρέας Καμπάς (Αθήνα, 1919 – Μόντε Κάρλο, 23 Δεκεμβρίου 1965) ήταν Έλληνας ποιητής, ο οποίος εντάσσεται στους υπερρεαλιστές και ανήκει στην πρώτη μεταπολεμική γενιά.
Annihilator

Οι Annihilator είναι καναδικό speed metal συγκρότημα, το οποίο σχηματίστηκε το 1984 στην Οττάβα.
Ιάσων Δεπούντης

Ο Ιάσων Δεπούντης (7 Αυγούστου 1919 - 21 Ιουνίου 2008) ήταν Έλληνας πεζογράφος και ποιητής.
Χάποελ Χάιφα

Η Χάποελ Χάιφα είναι ισραηλινή ποδοσφαιρική ομάδα που εδρεύει στην πόλη Χάιφα του Ισραήλ.
Σταύρος Βαβούρης

Ο Σταύρος Βαβούρης (1925 - 7 Νοεμβρίου 2008) ήταν Έλληνας ποιητής.
Βασίλης Λιάσκας

Ο Βασίλης Λιάσκας (1913 - 1982) ήταν Έλληνας ποιητής της πρώτης μεταπολεμικής γενιάς. Γεννήθηκε στη Λαμία το 1913. Εγκαταστάθηκε στην Αθήνα όπου εργάστηκε ως δημοσιογράφος, δημόσιος υπάλληλος, επιμελητής κειμένων και μεταφραστής.<br>
Παρουσιάστηκε στα γράμματα για πρώτη φορά το 1931, δημοσιεύοντας ποίημα στο περιοδικό «Κυκλάδες» που εξέδιδαν η Ρίτα Μπούμη, ο Βίκτωρ Παπαδάκης και η Κατερίνα Μπάιλα στη Σύρο.<br>
Το 1978 του απονεμήθηκε το 2ο Κρατικό Βραβείο Ποίησης για τη συλλογή του «Φωτοσύνθεση». Ήταν μέλος του Συνδέσμου Ελλήνων Λογοτεχνών. Άφησε σημαντικό μεταφραστικό έργο. Αλλά και δικά του ποιήματα έχουν μεταφραστεί στα αγγλικά, γαλλικά και ιταλικά.<br>
Η ποίησή του επικεντρώνεται στην ομορφιά της φύσης. Με άξονα αναφοράς την άσφαλτο δείχνει το αδιέξοδο της ζωής στα αστικά κέντρα.<br>
Έγραψε ο Αντρέας Καραντώνης για τη συλλογή του «Αιωνιότητα» στη «Νέα Εστία» (τεύχος 960): «Ο Λιάσκας δεν έχει παραδοθεί παθητικά ή μιμητικά στην ποίηση του 'άγχους της εποχής μας'. Αυτό το 'άγχος' έχει δύναμη στερητική. Δεν αφήνει την ποίηση να συγκινηθεί από ό,τι προσφέρει η ζωή: ομορφιές, δυνάμεις, εικόνες, κίνητρα για δημιουργία … Ζει με τις συγκινήσεις του, με τις παρορμήσεις του, με τους παλμούς του που παίρνουν λυρικούς τόνους».<br>
Αυτοκτόνησε το 1982. Έπεσε στο κενό από το παράθυρο του νοσοκομείου όπου νοσηλευόταν. Του ήταν αδύνατο να ξεπεράσει τον θάνατο της μητέρας του.
Δημήτρης Δούκαρης

Ο Δημήτρης Δούκαρης (1925- 5 Απριλίου 1982) ήταν Έλληνας ποιητής, συγγραφέας και δοκιμιογράφος της πρώτης μεταπολεμικής γενιάς.
Μιχαήλ Μυριδάκης

Ο Μιχαήλ Μυριδάκης του Παύλου (1895 - 4 Φεβρουαρίου 1984) ήταν Έλληνας πολιτικός. Διετέλεσε βουλευτής Ζακύνθου.
Α΄ κατηγορία πετοσφαίρισης γυναικών Κύπρου

Η Α΄ κατηγορία πετοσφαίρισης γυναικών Κύπρου είναι το ανώτατο πρωτάθλημα πετοσφαίρισης γυναικών στην Κύπρο. Διοργανώνεται από τη Κυπριακή Ομοσπονδία Πετοσφαίρισης (ΚΟΠΕ). Ξεκίνησε το 1978. Από το πρωτάθλημα αυτό ανακηρύσσεται ο πρωταθλητής Κύπρου και καθορίζονται οι ομάδες που θα εκπροσωπήσουν την Κύπρο στις ευρωπαϊκές διοργανώσεις πετοσφαίρισης. Πολυνίκης ομάδα του θεσμού είναι η ΑΕΛ με 29 πρωταθλήματα.
Θεόφιλος Καμπερίδης

Ο Θεόφιλος Καμπερίδης (2 Απριλίου 1930-), του Χαράλαμπου, είναι Έλληνας πολιτικός ποντιακής καταγωγής, ο οποίος χρημάτισε βουλευτής στην Πιερία από το 1964 έως το 1967 και δήμαρχος Κατερίνης από την 1η Ιανουαρίου 1987 έως τις 31 Δεκεμβρίου 1990. Μεγάλωσε στον Αρωνά και εγκαταστάθηκε σε μικρή ηλικία στη γενέτειρά του Κατερίνη, όπου ανέπτυξε αντιστασιακή και εθελοντική δράση, ενώ διακρίθηκε και ως αθλητής του στίβου. Μετά την ολοκλήρωση των σπουδών του στη Θεσσαλονίκη ασχολήθηκε με τα κοινά, στηρίζοντας τη Δημοκρατική Παράταξη και τον Γεώργιο Παπανδρέου. Εξελέγη βουλευτής Πιερίας με την Ένωση Κέντρου το 1964 και κατήγγειλε στη Βουλή την απόπειρα εξαγοράς του το 1966. Μετά την κήρυξη της χούντας κατάφερε να εγκαταλείψει την Ελλάδα και να εγκατασταθεί στις ΗΠΑ, από όπου οργάνωσε τον αγώνα κατά της δικτατορίας, ενημερώνοντας την αμερικανική κοινή γνώμη για τα τεκταινόμενα στην Ελλάδα και τον αμερικανικό ρόλο. Έπειτα από την επιστροφή του στην Ελλάδα πολιτεύτηκε με το ΠΑΣΟΚ και εξελέγη δήμαρχος Κατερίνης το 1986. Σήμερα είναι ο γηραιότερος εν ζωή πρώην βουλευτής της Πιερίας και ένας από τους τελευταίους εν ζωή διατελέσαντες βουλευτές της Ένωσης Κέντρου.
Ηλίας Ντεγιάννης

O Ηλίας Ντεγιάννης (1912-1943) ήταν Έλληνας αξιωματικός του Πολεμικού Ναυτικού. Κατά τη διάρκεια της Κατοχής ήταν αρχηγός της αντιστασιακής ομάδας "ΠΡΟΜΗΘΕΥΣ". Συνελήφθη από τους Γερμανούς, βασανίστηκε και εκτελέστηκε στις 18 Ιουνίου 1943.

Το ελληνικό πολεμικό ναυτικό έχει ονομάσει στη μνήμη του μία πυραυλάκατο (ΤΠΚ Ντεγιάννης).

Κατηγορία:Έλληνες Αντιστασιακοί
Αυρήλιος Ευστρατιάδης

Ο Αυρήλιος Ευστρατιάδης είναι Έλληνας ποιητής και συγγραφέας.
Τεχνολογία γραμμής

Τεχνολογία γραμμής (αγγλικά: "Goal-line technology", "GLT") είναι σύστημα ηλεκτρονικού ελέγχου, το οποίο χρησιμοποιείται στο ποδόσφαιρο για την άμεση διακρίβωση της επίτευξης ή όχι τέρματος ("goal") όταν υπάρχουν αμφιβολίες εάν και κατά πόσο η μπάλα έχει διέλθη με όλη της τη μάζα, την τελική γραμμή της εστίας ("goal-post"). 

Το κρίσιμο ζήτημα της εξακρίβωσης εάν η μπάλα διέρχεται ολόκληρη από τη γραμμή του τέρματος και μέσα, προκειμένου να κατακυρωθεί τέρμα όπως οι κανονισμοί ορίζουν, έφτασε στο κορύφωμά του κατά τη διάρκεια του Τελικού Αγώνα του Π.Κ. του 1966, ο οποίος έλαβε χώρα στο Στάδιο Γουέμπλεϊ του Λονδίνου, μεταξύ των Εθνικών Ομάδων της Αγγλίας και της Δ. Γερμανίας (3-2). Ωστόσο, χρειάσθηκε να περάσουν 47 ολόκληρα χρόνια από τότε, έως ότου η Αγγλική Ποδοσφαιρική Ομοσπονδία αποφασίσει να χρησιμοποιήσει τεχνολογικά μέσα, έτσι ώστε να αποφεύγονται τα ανθρώπινα λάθη των διαιτητών και των βοηθών τους.

Η τεχνολογία γραμμής εφαρμόσθηκε για πρώτη φορά στο πρωτάθλημα της Premier League περιόδου 2013-14, στην αναμέτρηση της πρώτης αγωνιστικής (Σάββατο 17 Αυγούστου 2013) μεταξύ των ομάδων της Άρσεναλ και της Άστον Βίλα (τελικό σκορ 1-3). Στο 52ο λεπτό, από σουτ του ποδοσφαιριστή των φιλοξενουμένων Ντελφ η μπάλα προσέκρουσε στο ένα κάθετο δοκάρι, κυλώντας στη συνέχεια πάνω στη γραμμή, με το σύστημα να αποσαφηνίζει ότι δεν υπήρξε περίπτωση τέρματος.

.
Παππούδες εν δράσει

Οι Παππούδες εν δράσει ήταν μια ελληνική κοινωνική σειρά, σε σενάριο Νίκου Μουρατίδη και Λίνας Δημοπούλου, και σκηνοθεσία Χρήστου Παληγιαννόπουλου, που προβλήθηκε από την ΕΤ1 τη σεζόν 2000-2001.
Μηνάς Δημάκης

Ο Μηνάς Δημάκης (1913-1980) ήταν Έλληνας ποιητής, συγγραφέας, λογοτέχνης, δοκιμιογράφος και μεταφραστής της πρώτης μεταπολεμικής γενιάς.
Βαλέτα ΦΚ

Η Βαλέτα ΦΚ (μαλτέζικα: Valletta FC) είναι μια ποδοσφαιρική ομάδα από τη Βαλέτα, Μάλτα. Η ομάδα ιδρύθηκε το 1943 από τη συγχώνευση των "Βαλέτα Πρέστονς", "Βαλέτα Σαιντ Πολς" και "Βαλέτα Γουνάιτεντ". Έχει αναδειχθεί 22 φορές πρωταθλήτρια Μάλτας, 13 φορές κυπελλούχος ενώ έχει κατακτήσει και 10 φορές το Σούπερ Καπ.
Χριστόφορος Καρόλου

Ο Χριστόφορος Καρόλου (1901) ήταν Έλληνας βιομήχανος και αθλητής.
Νικόλαος Πατρώνης

Ο Νικόλαος Πατρώνης (1921-Μάρτιος 2009.) ήταν Έλληνας δικηγόρος και βουλευτής Αχαΐας από το 1974 ως το 1981 με τη Νέα Δημοκρατία.
Αριστοτέλης Αντωνίου

Ο Αριστοτέλης Αντωνίου (Μουζάκι Καρδίτσας, 1905- Παρίσι, Ιούνιος 1979) ήταν Έλληνας γιατρός, ο οποίος υπηρέτησε ως βουλευτής Τρικάλων.
Χρήστος Σαλούστρος

Ο Χρήστος Σαλούστρος, (Ηράκλειο Κρήτης, 29 Μαρτίου 1990), είναι Έλληνας επαγγελματίας καλαθοσφαιριστής. Διαθέτοντας ύψος 202 εκατοστά, αγωνίζεται ως Σούτινγκ γκαρντ και Σμολ φόργουορντ.
Βασίλης Σίμτσακ

Ο Βασίλης Σίμτσακ (Αθήνα, 3 Μαρτίου 1981), είναι Έλληνας πρώην καλαθοσφαιριστής και νυν προπονητής καλαθοσφαίρισης. Έχει ύψος 2,07 μέτρα και αγωνιζόταν στη θέση σέντερ / πάουερ φόργουορντ, έχοντας μακροχρόνια καριέρα στο Ελληνικό Πρωτάθλημα. Σήμερα αποτελεί βοηθό προπονητή στην Ούνικς Καζάν.
Μιχάλης Παραγυιός

Ο Μιχάλης Παραγυιός, γεννημένος στις 25 Αυγούστου 1982 στη Νίκαια Αττικής, είναι Έλληνας καλαθοσφαιριστής, διεθνής με την Εθνική εφήβων. Έχει ύψος 2,07 μέτρα και αγωνίζεται στη θέση σέντερ.
Λάκης Μερτίκας

right|200 px|thumb|Το δελτίο αθλητικής ιδιότητας του ποδοσφαιριστή
Ο Ευάγγελος-Παντελής ("Λάκης") Μερτίκας (Νέο Φάληρο, Πειραιάς 26 Ιανουαρίου 1950, ύψος 1,71 μ.-65 κιλά) είναι έλληνας παλαίμαχος διεθνής ποδοσφαιριστής που αγωνιζόταν στη θέση του ηγετικού μέσου.

Αγωνίσθηκε στον Εθνικό Πειραιά, από το 1966 έως το 1972 ενώ κλήθηκε και συμμετείχε σε σειρά φιλικών αναμετρήσεων με τα κλιμάκια των Εθνικών Ομάδων Νέων και Ελπίδων. Μετά τη λήξη της ποδοσφαιρικής του σταδιοδρομίας που επήλθε πρόωρα για εξωαγωνιστικούς λόγους έργάσθηκε ως εκτελωνιστής, ενώ ασχολήθηκε και με το εμπόριο. Είναι παντρεμένος και έχει μια κόρη.

Γόνος ποδοσφαιρικής οικογένειας του Πειραιά, ο Λάκης Μερτίκας ξεκίνησε τον αθλητισμό σε ηλικία 16 ετών, όταν γράφτηκε στο ερασιτεχνικό τμήμα του Εθνικού Ο.Φ.Π.Φ. Ένα χρόνο αργότερα ο τότε προπονητής της ομάδας βρετανός Βικ Μπάκιγχαμ εισηγήθηκε την προώθησή του στους επαγγελματίες, όπως και έγινε. Το 1968 ο Μερτίκας κλήθηκε στην Εθνική Ομάδα των Νέων, μαζί με τους Κελεσίδη, Καψή, Γούναρη, Δεληκάρη, Χρυσοστόμου, Τουλγέρογλου, Ρασιδάκη, Καρδιακίδη, Σεντελίδη, Μπαλάφα κ.α. Κλήθηκε και στην Εθνική Ελπίδων στη συνέχεια, αλλά αποκλείσθηκε λόγω ενός επεισοδίου με τον προπονητή Αλκέτα Παναγούλια. Στα κλιμάκια των Εθνικών Ομάδων συνεργάσθηκε επίσης με τους προπονητές Κώστα Καραπατή, Κώστα Χούμη, Νταν Γεωργιάδη. Στον Εθνικό (πλην του Μπάκιγχαμ) με τους Πάνο Μάρκοβιτς, Τζον Μόρτιμορ (βρετανός) και το σέρβο Ζέκοβιτς.

Ο Μερτίκας αγωνίσθηκε επίσης, ως δανεικός, στη Β΄Εθνική για τις ομάδες του Α.Σ. Φλώρινα (την περίοδο 1970-71, όταν υπηρετούσε τη στρατιωτική του θητεία) και του Ηλυσιακού (1972-73), όπου είχε προπονητές τους Μίμη Θεοφάνη και Γιώργο Δαρίβα.
Λάζαρ Κολισέφσκι

O Λάζαρ Κολισέφσκι ("Лазар Колишевски", 12 Φεβρουαρίου 1914 - 6 Ιουλίου 2000) ήταν κομμουνιστής πολιτικός ηγέτης στη Σοσιαλιστική Δημοκρατία της Μακεδονίας και τη Σοσιαλιστική Ομοσπονδιακή Δημοκρατία της Γιουγκοσλαβίας. Τον συνέδεε στενή σχέση συνεργασίας με τον Γιόσιπ Μπροζ Τίτο.
Βασίλης Καββαδάς

Ο Βασίλης Καββαδάς (Κορυδαλλός, 28 Δεκεμβρίου 1991) είναι Έλληνας διεθνής καλαθοσφαιριστής, ο οποίος αγωνίζεται ως σέντερ για τον Ηρακλή.
Ποταμός Μαγδαλένα

Ο Ποταμός Μαγδαλένα (ισπανικά: "Río Magdalena", ισπανική : [ˈri.o maɣðaˈlena]) είναι ο κύριος ποταμός της Κολομβίας, ρέοντας προς Βορρά, μέσα στην ομώνυμη με αυτόν κοιλάδα, περίπου σε μήκος 1.528 χιλιομέτρων, διατρέχοντας το δυτικό μισό της χώρας. Παίρνει το όνομά του από τη Μαρία Μαγδαληνή.

Η λεκάνη απορροής του καλύπτει μια επιφάνεια 27.3 εκατομμυρίων εκταρίων, η οποία αποτελεί το 24% της συνολικής έκτασης της χώρας και όπου ζει το 66% του πληθυσμού της. Επίσης, εκεί παράγεται το 86% του ακαθάριστου εγχώριου προϊόντος της Κολομβίας.

Ο ποταμός διασχίζει μια ευρεία ποικιλία οικοσυστημάτων.

Λόγω της γεωγραφικής θέσης του στο βόρειο τμήμα της Νότιας Αμερικής, ο ποταμός Μαγδαλένα ήταν από τους προκολομβιανούς χρόνους μια διαδρομή προς το εσωτερικό της περιοχής που σήμερα αποτελεί την Κολομβία και τον Ισημερινό.

Διάφοροι Καραΐβοι λαοί όπως οι Πάντσε και οι Γιαριγκί κατοίκησαν στη δυτική όχθη του ποταμού, ενώ το ανατολικό τμήμα του κατοικήθηκε από τον πολιτισμό Μουίσκα, ο οποίος ονόμασε τον ποταμό «Γιούμα»
Σακουρατζίμα

thumb|250px|Το ηφαίστειο, το 2009
Το Σακουρατζίμα () είναι ενεργό ηφαίστειο και πρώην νησί στο νομαρχιακό διαμέρισμα της Καγκοσίμα, Κιούσου, στην νότια Ιαπωνία. Η λάβα από τις εκρήξεις το 1914 ένωσε το νησί με τη χερσόνησο Οσούμι. Αποτελείται από τρεις κορυφές, την Κίτα-ντάκε (βόρεια κορυφή), Νάκα-ντάκε (κεντρική κορυφή) και Μινάμι-ντάκε (νότια κορυφή), η οποία είναι τώρα ενεργή. Η Κίτα-ντάκε είναι η ψηλότερη, με ύψος 1.117 μέτρα. Το ηφαίστειο είναι σήμερα ένα από τα πιο ενεργά της Γης, καθώς από το 1955 και μετά είναι σχεδόν συνεχώς ενεργό. Η ηφαιστειακή χερσόνησος βρίσκεται απέναντι από την πόλη Καγκοσίμα και σε απόσταση μόλις οχτώ χιλιομέτρων από αυτή και έχει έκταση 77 τετραγωνικά χιλιόμετρα.
Πέτρος Μάνος

Ο Πέτρος Μάνος (1871 - 1918) ήταν Έλληνας αξιωματικός του ιππικού, αυλικός καθώς και πατέρας της Ασπασίας Μάνου.
Warlord

Οι Warlord είναι αμερικάνικο heavy metal συγκρότημα, το οποίο δημιουργήθηκε στο Σαν Χοσέ της Καλιφόρνια το 1980 και μετά τη διάλυση του το 1986, έχει επανενωθεί δύο φορές και συνεχίζει μέχρι σήμερα.
Κωνσταντίνος Αλεξιάδης

Ο Κωνσταντίνος Αλεξιάδης (Τρίκαλα, 1922 - 27 Ιανουαρίου 1986) ήταν Έλληνας δικηγόρος και πολιτικός. Χρημάτισε βουλευτής και υφυπουργός.
Λάμπρος Αθανασούλας

Ο Λάμπρος Αθανασούλας είναι επαγγελματίας οδηγός αυτοκινήτων ράλι.
Γεννήθηκε στις 10 Νοεμβρίου του 1976 στην Αθήνα.
Μιγκέλ Τόρες

Ο Μιγκέλ Τόρες Γκόμεθ, ή απλά Μιγκέλ Τόρες (γεννημένος στις 28 Ιανουαρίου του 1986 στη Μαδρίτη) είναι Ισπανός ποδοσφαιριστής που αγωνίζεται στην ομάδα της Μάλαγα ΚΦ. Έχει την ικανότητα να αγωνίζεται με την ίδια ευχέρεια και στις τέσσερις θέσεις της αμυντικής γραμμής.
Γκάρι Νούμαν

Ο Γκάρι Νούμαν ("Gary Anthony James Webb", 8 Μαρτίου 1958) είναι Άγγλος τραγουδιστής, μουσικός και συνθέτης, ο οποίος έγινε πολύ γνωστός για τα τραγούδια του "Are Friends Electric" ,(όταν ήταν μέλος του συγκροτήματος Tubeway Army) και "Cars".
Ο προσωπικός του ήχος αποτελείται από συνδυασμό συνθεσάιζερ και ήχων κιθάρας, επηρεασμένων από εφέ.
Ο Numan θεωρείται ένας πρωτοπόρος στο χώρο της ηλεκτρονικής μουσικής.
Τζόελ Κάμπελ

Ο Τζόελ Ναθάνιελ Κάμπελ Σάμιουελς (ισπανικά: "Joel Campbell", , γεννημένος στις 26 Ιουνίου 1992 στο Σαν Χοσέ), κοινώς γνωστός ως Τζόελ Κάμπελ, είναι Κοσταρικανός διεθνής ποδοσφαιριστής, ο οποίος αγωνίζεται ως επιθετικός. Επίσης, έχει την ικανότητα χάρη στην ταχύτητα, αλλά και την τεχνική του, να αγωνίζεται με την ίδια ευχέρεια και σαν ακραίο εξτρέμ.
Ρομπέρτο Χιμένεθ Γκάγκο

Ο Ρομπέρτο Χιμένεθ Γκάγκο (γεννημένος στις 10 Φεβρουαρίου 1986 στη Μαδρίτη), γνωστός επίσης ως Ρομπέρτο, είναι Ισπανός επαγγελματίας ποδοσφαιριστής ο οποίος αγωνίζεται για λογαριασμό της Ντεπορτίβο Αλαβές, δανεικός από την Γουέστ Χαμ στη θέση του τερματοφύλακα.
New Super Mario Bros.

Το New Super Mario Bros. (Χέπμπορν: "Nyū Sūpā Mario Burazāzu)" είναι βιντεοπαιχνίδι πλατφόρμας που αναπτύχθηκε και διανεμήθηκε από την Nintendo για το Nintendo DS. Το παιχνίδι κυκλοφόρησε αρχικά στη Βόρεια Αμερική και την Ιαπωνία τον Μάιο του 2006 και έπειτα στην Αυστραλία και την Ευρώπη τον Ιούνιο του ίδιου χρόνου. Είναι το πρώτο side-scrolling παιχνίδι με τον Mario μετά το "Super Mario Land 2: 6 Golden Coins" του 1992, και το πρώτο παιχνίδι της σειράς Super Mario μετά το "Super Mario Sunshine" του 2002. Είναι το παιχνίδι με τις περισσότερες πωλήσεις για τη φορητή κονσόλα Nintendo DS.
Αλφρέ ντε Μυσσέ

Ο Αλφρέ ντε Μυσσέ (Alfred Louis Charles de Musset-Pathay, 1810-1857) ήταν Γάλλος ποιητής, θεατρικός συγγραφέας και μυθιστοριογράφος.

Γιος λογίου, του Βικτόρ Ντονασιάν ντε Μυσσέ-Παταί, εγκαταλείπει τις σπουδές του στα νομικά και την ιατρική, και το 1830 γράφει την "Βενετσιάνικη νύχτα" που ανεβαίνει στην σκηνή με παταγώδη αποτυχία. Αποφασίζει να μη ξαναγράψει πια θεατρικά έργα για την σκηνή αλλά μόνο για ανάγνωση, κάνει κοσμική ζωή γράφοντας ελάχιστα, και μόνο στα τέλη του 1832 δημοσιεύει έργα του με σχετική επιτυχία. 

Το 1833 εντάσσεται στους συνεργάτες της "Revue des Deux Mondes" (Επιθεώρηση των Δύο Κόσμων) και συνδέεται ερωτικά με την Γεωργία Σάνδη. Πρόκειται για ένα πολυτάραχο δεσμό με εκατέρωθεν απιστίες, χωρισμούς και επανασυνδέσεις, που διαρκεί δύο χρόνια. Ακολουθούν διάφορες σχέσεις του Μυσσέ με κοσμικές κυρίες. 

Παρά την απόφασή του να μη ξαναγράψει θεατρικά έργα για την σκηνή, ανεβαίνει το 1847 στην Κομεντί Φρανσαίζ το "Καπρίτσιο" του με μεγάλη επιτυχία, και το 1849 άλλα τρία έργα του. Το 1852 εξελέγη μέλος της Γαλλικής Ακαδημίας. 

Οι ποιητές του τέλους του 19ου αιώνα τον απέρριψαν, σήμερα όμως θεωρείται ένας από τους σημαντικότερους εκπροσώπους του ρομαντισμού.
Άλτζερνον Τσαρλς Σουίνμπερν

Ο Άλτζερνον Τσαρλς Σουίνμπερν ("Algernon Charles Swinburne", 5 Απριλίου 1837 - 10 Απριλίου 1909) ήταν Άγγλος ποιητής, μυθιστοριογράφος, θεατρικός συγγραφέας και κριτικός.
Δημήτρης Αϊβαζίδης

Ο Δημήτρης Αϊβαζίδης (Σέρρες, 7 Οκτωβρίου 1962) είναι Έλληνας παλαίμαχος διεθνής ποδοσφαιριστής και νυν προπονητής. Έκανε πολυετή καριέρα στην Α' Εθνική και τη Β΄Εθνική, κυρίως με τα χρώματα του Πανσερραϊκού (1977, ντεμπούτο σαν ερασιτέχνης σε απεργία του ΠΣΑΠ-1993), με τον οποίο έλαβε μέρος σε 382 επίσημους αγώνες πρωταθλημάτων (251 στην Α΄ και 131 στη Β΄ Εθνική) πετυχαίνοντας 2 τέρματα. Αγωνίστηκε επίσης, για μια περίοδο στη Δόξα Δράμας (Α΄Εθνική, 1993-94, 17 συμμετοχές). Συνολικά συμμετείχε σε 399 αγώνες Α΄Εθνικής. Ήταν για πολλά χρόνια ο αρχηγός του Πανσερραϊκού και ηγετική μορφή στην άμυνα, όπου αγωνιζόταν ως κεντρικός οπισθοφύλακας (λίμπερο). Χρίσθηκε 2 φορές διεθνής το 1983 με τη Μεσογειακή και την Ολυμπιακή Εθνική Ομάδα.

Ως προπονητής έχει εργασθεί σε αρκετούς συλλόγους, μεταξύ των οποίων και ο Πανσερραϊκός.
Αρρίγκο Μπόιτο

Ο Αρρίγκο Μπόιτο ("Arrigo Boito", 24 Φεβρουαρίου 1842 - 10 Ιουνίου 1918) ήταν Ιταλός συνθέτης, ποιητής και λιμπρεττίστας.

Σπούδασε μουσική στο Ωδείο του Μιλάνου και νέος ακόμη διακρίθηκε ως ποιητής που επένδυε ο ίδιος μουσικά τις συνθέσεις του.

Έγραψε δύο μόνο όπερες εκ των οποίων επιζεί σήμερα ο "Μεφιστοφελής" σε λιμπρέττο δικό του, βασισμένη στον "Φάουστ" του Γκαίτε. Η πρεμιέρα της το 1868 στην Σκάλα ήταν μια αποτυχία και προκάλεσε επεισόδια και επέμβαση της αστυνομίας. Ο Μπόιτο την επανεπεξεργάστηκε και η όπερα ανέβηκε τον Απρίλιο του 1875 στην Μπολόνια με επιτυχία. Είναι ένα έργο που παίζεται τακτικά μέχρι σήμερα.

Εκεί που ευτύχησε περισσότερο ο Μπόιτο ήταν στην συγγραφή λιμπρέττων. Εκτός από τις άλλες συνεργασίες του, γνωστότερη των οποίων ήταν η "Τζοκόντα" του Πονκιέλλι, ιδιαίτερα επιτυχημένη ήταν αυτή με τον Βέρντι. Έγραψε τους στίχους του "Inno delle nazioni" ("Ύμνου των εθνών") και τα έξοχα λιμπρέττα των δύο τελευταίων και σπουδαίων έργων του Βέρντι, "Οθέλλος" και "Φάλσταφ", βασισμένα το μεν πρώτο στο ομώνυμο έργο του Σαίξπηρ, το δε δεύτερο στα έργα του ίδιου ποιητή "Οι εύθυμες κυράδες του Ουίντσορ" ("The Merry Wives of Windsor") και (εν μέρει) "Ερρίκος Δ΄" ("Henry IV").
Βολφ Μπήρμαν

Ο Βολφ Μπήρμαν ("Karl Wolf Biermann", 15 Νοεμβρίου 1936) είναι Γερμανός τραγουδοποιός και ποιητής. Γεννημένος στην Δυτική Γερμανία μετανάστευσε σε ηλικία 17 ετών στην Ανατολική για λόγους ιδεολογικούς, αλλά το 1976 οι διαφωνίες του με το καθεστώς οδήγησαν στην στέρηση της ιθαγένειας και στην εξορία του.

Ποιήματά του έχουν μεταφραστεί στα ελληνικά και έχουν μελοποιηθεί από τον Θάνο Μικρούτσικο.
Εζέν Σκριμπ

Ο Εζέν Σκριμπ (Augustin Eugène Scribe, Παρίσι, 24 Δεκεμβρίου 1791 - Παρίσι, 20 Φεβρουαρίου 1861) ήταν Γάλλος θεατρικός συγγραφέας και λιμπρεττίστας. Είναι γνωστός για την τελειοποίηση του θεατρικού είδους "pièce bien faite" (καλοκαμωμένο έργο).

Έγραψε πάνω από τετρακόσια έργα (τραγωδίες, κωμωδίες, βωντβίλ, λιμπρέττα), πολλά σε συνεργασία με άλλους συγγραφείς. Η πρώτη του επιτυχία ήταν το 1815 με την "Νύχτα της Εθνοφρουράς", και αξιομνημόνευτα το "Ένα ποτήρι νερό" και η "Αδριανή Λεκουβρέρ", το αποκορύφωμα των επιτυχιών του, που αποδόθηκε από την Ραχήλ και την Σάρα Μπερνάρ. 

Κατηγορήθηκε για φτωχή γλώσσα, αδύναμη σκιαγράφηση χαρακτήρων και συνηθισμένες καταστάσεις, και θεωρήθηκε υπεύθυνος των μετέπειτα αδυναμιών του γαλλικού θεάτρου. Γεγονός όμως είναι ότι για πάνω από τριάντα χρόνια ήταν κυρίαρχος της παρισινής σκηνής. 

Ο Σκριμπ έγραψε ένα τεράστιο αριθμό λιμπρέττων (76 τόμους !) και το λαμπρό σκηνικό του αισθητήριο επιβεβαιώνεται από το γεγονός ότι οι σπουδαιότεροι συνθέτες της εποχής του επιζητούσαν την συνεργασία του.
Κρίτων Αθανασούλης

Ο Κρίτων Αθανασούλης (1916 - 24 Οκτωβρίου 1979) ήταν Έλληνας ποιητής και δοκιμιογράφος.
Ήταν το πέμπτο κατά σειρά παιδί του Θεόδωρου και της Μελπομένης. Ο πατέρας του ασκούσε το επάγγελμα του τοπογράφου μηχανικού στο Υπουργείο Δημοσίων Έργων και καταγόταν από το Καστράκι Βάλτου Αιτωλοακαρνανίας. 

Γεννήθηκε στην Τρίπολη (1916) καθώς εκεί τότε υπηρετούσε ο πατέρας του. Ο μεγάλος αδερφός του ποιητή, Κωνσταντίνος, εργαζόταν ως διευθυντικό στέλεχος σε τράπεζα ενώ ο δεύτερος αδερφός του, Χρήστος (1910-1987), ήταν νομικός και ένας εκ των ιδρυτών του ΙΚΑ, γνωστός στο Ίδρυμα με το ψευδώνυμο "Πατριάρχης". Ο τρίτος αδερφός του, Νικόλαος (1913-1986), ασκούσε το επάγγελμα του οδοντιάτρου και εκτός από το δικό του ιατρείο, εργαζόταν και στο ΠΙΚΠΑ ως οδοντίατρος παιδιών. Η αδερφή του Ευγενία παντρεύτηκε και δεν άσκησε κάποιο επάγγελμα ενώ η τελευταία του αδερφή, Αλίκη (Δημητσάνα 1924 - Αθήνα 1989), εργάστηκε ως δακτυλογράφος στο συμβολαιογραφείο του Παντελή Ζωγραφάκη.
Γκουίντο Ρένι

Ο Γκουίντο Ρένι ("Guido Reni", 4 Νοεμβρίου 1575 - 18 Αυγούστου 1642) ήταν Ιταλός ζωγράφος του μπαρόκ, από τους σπουδαιότερους του 16ου αιώνα.
Γιόχαν Πάχελμπελ

Ο Γιόχαν Πάχελμπελ ("Johann Pachelbel", βαπτίστηκε 11 Σεπτεμβρίου 1653 - 3 Μαρτίου 1706) ήταν Γερμανός συνθέτης, οργανίστας και μουσικοδιδάσκαλος με μεγάλη συμβολή στην εξέλιξη της μπαρόκ μουσικής. Έχει συνθέσει πολλά έργα για εκκλησιαστικό όργανο και για τσέμπαλο, επίσης πολλά έργα θρησκευτικού χαρακτήρα και μουσική δωματίου. Οι συνθέσεις του έχουν επηρεάσει τον Γιόχαν Σεμπάστιαν Μπαχ. Κατά την περίοδο διαμονής του στο Άιζεναχ και την Ερφούρτη συνδέθηκε φιλικά με μέλη της οικογένειας Μπαχ. Βάπτισε την κόρη του Αμπρόζιους Μπαχ, Γιοχάννα, ενώ υπήρξε και δάσκαλος του Γιόχαν Κρίστοφ Μπαχ, αδελφού του Γ. Σ. Μπαχ. Ο ίδιος ο Πάχελμπελ επηρεάστηκε από τις συνθέσεις του Γιόχαν Κάσπαρ Κερλ (Johann Kaspar Kerll, 1627-1693).
Σάκης Αναστασιάδης

Ο Αθανάσιος (Σάκης) Αναστασιάδης (Λευκώνας Σερρών, 1961) είναι έλληνας παλαίμαχος ποδοσφαιριστής και νυν προπονητής. Έκανε πολυετή καριέρα στην Α' Εθνική με τα χρώματα δυο διαφορετικών ομάδων, αρχικά του Πανσερραϊκού (1978-1985) και στη συνέχεια του Ηρακλή (1986-1993). Είναι ο μοναδικός ποδοσφαιριστής στην ιστορία του συλλόγου των Σερρών, ο οποίος έχει καταφέρει να σκοράρει και στις τρεις εθνικές κατηγορίες. 

Ο Σάκης Αναστασιάδης ξεκίνησε τον αθλητισμό από την ομάδα του χωριού του, τον Ολυμπιακό Λευκώνα, από όπου σε ηλικία 17 ετών μεταπήδησε στον Πανσερραϊκό, με τη φανέλα του οποίου αγωνίστηκε μέχρι τον Δεκέμβριο του 1985. Επόμενος σταθμός στην καριέρα του ήταν ο Ηρακλής. Στις 17 Ιουλίου 1991 πήρε μεταγραφή στον Π.Α.Σ. Γιάννινα υπογράφοντας διετές συμβόλαιο, ωστόσο όμως 6 μήνες αργότερα, στις 14 Δεκεμβρίου 1991, πήρε μεταγραφή ξανά στον Ηρακλή μετά από απαίτηση του τότε προπονητή της ομάδας της Θεσσαλονίκης, Τάις Λίχμπρεχτς, υπογράφοντας τετραετές συμβόλαιο. Το καλοκαίρι του 1993 επέστρεψε στον Πανσερραίκο στη Γ΄Εθνική, οδηγώντας τον στην κατάκτηση του τίτλου (27 συμμετοχές, 3 γκολ). Το καλοκαίρι του 1995 υπέγραψε στην Α.Ε. Νιγρίτας για δυο χρόνια. 

Αγωνιζόταν σε θέση αριστερού μέσου και επιθετικού, ενώ μετά το τέλος της ενεργού σταδιοδρομίας του, εργάσθηκε σαν προπονητής κυρίως σε ομάδες του νομού Σερρών. Ακόμη, χρημάτισε κατά καιρούς βοηθός προπονητής της ομάδας, όπως και προπονητής της ομάδας Νέων του συλλόγου, με την οποία αναδείχθηκε πρωταθλητής Ελλάδας Β΄ Εθνικής, το 2010. 

Έλαβε μέρος σε συνολικά 310 αγώνες της μεγάλης κατηγορίας (139 με Πανσερραϊκό και 171 με Ηρακλή) και πέτυχε 42 τέρματα (14 με Πανσερραϊκό και 28 με Ηρακλή). Με τον Πανσερραϊκό έπαιξε και στη Β΄ Εθνική, τις χρονιές 1979-80 (πρωταθλητής βορείου ομίλου) και 1984-85 (δευτεραθλητής).
Εντμόν Ροστάν

Ο Εντμόν Ροστάν ("Edmond Eugène Alexis Rostand", 1 Απριλίου 1868 - 2 Δεκεμβρίου 1918) ήταν Γάλλος ποιητής και δραματουργός. Συνδέεται με τον νεορομαντισμό και είναι γνωστός για το έργο του "Συρανό ντε Μπερζεράκ". Τα ρομαντικά έργα του Ροστάν έρχονται σε αντιπαράθεση με το νατουραλιστικό θέατρο, δημοφιλές κατά τα τέλη του 19ου αιώνα.
Ζωρζ Σερά

Ο Ζωρζ Σερά ("Georges-Pierre Seurat", 1859-1891) ήταν Γάλλος μετα-ιμπρεσσιονιστής ζωγράφος, ο εισηγητής του πουαντιγισμού (στιγματογραφία). Το έργο του "Ένα κυριακάτικο απόγευμα στο νησί της Γκραντ Ζατ" (1884-1886) άλλαξε την κατεύθυνση σύγχρονης τέχνης αποτελώντας την αρχή του νεο-ιμπρεσιονισμού. Αυτός ο πίνακας είναι ένας από τους γνωστότερους του 19ου αιώνα.
Τζούλιο Ρομάνο

Ο Τζούλιο Ρομάνο ("Giulio Romano", 1499 - 1 Νοεμβρίου 1546), επίσης γνωστός με το πραγματικό του όνομα Τζούλιο Πίππι, ήταν Ιταλός ζωγράφος και αρχιτέκτονας, πολύπλευρη προσωπικότητα της Αναγέννησης και του Μανιερισμού. Μαθητής του Ραφαήλ, που με τις στυλιστικές του παρεκκλήσεις από τον κλασικισμό της ακμής της Αναγέννησης βοήθησε στον ορισμό του στυλ του 16ου αι. γνωστού ως Μανιερισμού. Τα σχέδιά του για πολύ καιρό εθεωρούντο θησαυρός από τους συλλέκτες. Εκτυπώσεις αυτών στην εποχή τους, χαραγμένες από τον Μαρκαντόνιο Ραϊμόντι ήταν μία σημαντική συμβολή στη διάδοση του Ιταλικού στυλ του 16ου αι. σε όλη την Ευρώπη.
Ζυλ Μασνέ

Ο Ζυλ Μασνέ ("Jules Émile Frédéric Massenet", 12 Μαΐου 1842 - 13 Αυγούστου 1912) ήταν Γάλλος συνθέτης, δημοφιλέστατος για τις όπερές του στα τέλη του 19ου και στις αρχές του 20ου αιώνα. Σύντομα όμως μετά το θάνατό του, το μουσικό του στυλ δεν ήταν πλέον της μόδας και πολλές από τις όπερές του πέρασαν στη λήθη. Μόνο τα έργα του "Manon" (Μανόν) και "Werther" παίζονταν συχνά.
Φερνάν Λεζέ

Ο Φερνάν Λεζέ ("Joseph Fernand Henri Léger", 4 Φεβρουαρίου 1881 - 17 Αυγούστου 1955) ήταν Γάλλος ζωγράφος και γλύπτης, ο οποίος ξεκίνησε από τον κυβισμό, ωστόσο προχώρησε σε πιο εικονικές και εύληπτες παραστάσεις, με αποτέλεσμα να θεωρείται πρόδρομος της Ποπ Αρτ.
Τζέιμς Χίλτον

Ο Τζέιμς Χίλτον ("James Hilton", 9 Σεπτεμβρίου 1900 - 20 Δεκεμβρίου 1954) ήταν Άγγλος μυθιστοριογράφος, τα έργα του οποίου είχαν μεγάλη εμπορική επιτυχία. 

Γιος εκπαιδευτικού, σπούδασε φιλολογία και ιστορία στο Καίμπριτζ και άρχισε να δημοσιογραφεί. Πρωτοεμφανίστηκε στα γράμματα το 1920 και το 1931 γνώρισε την πρώτη του επιτυχία με το μυθιστόρημα "Και τώρα αντίο". Καθιερώθηκε το 1933 με τον Χαμένο ορίζοντα.

Το μυθιστόρημα αυτό αφηγείται μιαν ιστορία για ένα παράδοξο βουδιστικό μοναστήρι, χαμένο στα βάθη του Θιβέτ, το Σάνγκρι-Λα. Η επιτυχία του ήταν τόση που το Σάνγκρι-Λα έγινε από τότε συνώνυμο μιας μυθικής ουτοπίας, της ευτυχισμένης ζωής μακριά από τον κόσμο. 

Την ίδια χρονιά δημοσιεύεται σε περιοδικά το γεμάτο ανθρωπιά και ευασθησία έργο του "Αντίο, κύριε Τσιπς" και το 1934 εκδίδεται στις Ηνωμένες Πολιτείες, φθάνοντας στην πρώτη θέση των best sellers. Ακολουθούν αναρίθμητες εκδόσεις στην Αγγλία και παγκοσμίως. Το 1937 διασκευάζεται σε θεατρικό έργο και ανεβαίνει στο Λονδίνο με πρωταγωνιστή τον Μάικλ Ρεντγκρέηβ.

Το 1935 ο Χίλτον εγκαταστάθηκε στις Ηνωμένες Πολιτείες, στο Χόλλυγουντ, όπου και πέθανε.

Πολλά από τα βιβλία του μεταφέρθηκαν στον κινηματογράφο. Ειδικά ο "Χαμένος ορίζοντας" μεταφέρθηκε δύο φορές και το "Goodbye, Mr. Chips" τέσσερις.
Έμιλ Νόλντε

Ο Έμιλ Νόλντε ("Emil Nolde", 7 Αυγούστου 1867 - 13 Απριλίου 1956) ήταν Γερμανό-Δανός ζωγράφος, μέλος της εξπρεσσιονιστικής καλλιτεχνικής ομάδας Die Brücke ("Η γέφυρα" περίοδος 1906-1907), Berlin Sucession (περίοδος 1908-1910) και Der Blaue Reiter. Ένας από τους πρώτους καλλιτέχνες του 20ού αιώνα που εξερεύνησε το χρώμα στη ζωγραφική χρησιμοποιώντας λάδια και νερομπογιά, έγινε ιδιαίτερα γνωστός για τη χρήση εκφραστικών χρωμάτων καθώς και για τη τεχνική του.
Φρανθίσκο ντε Θουρμπαράν

Ο Φρανθίσκο ντε Θουρμπαράν ("Francisco de Zurbarán", 7 Νοεμβρίου 1598 - 27 Αυγούστου 1664) ήταν Ισπανός ζωγράφος θρησκευτικών κυρίως θεμάτων. Επονομάστηκε «Ισπανός Καραβάτζιο» για την εντυπωσιακή χρήση του κιαροσκούρο (chiaroscuro-φωτοσκίαση).

Έδρασε κυρίως στην Σεβίλλη, όπου μαθήτευσε τα έτη 1614-17. Το 1634-35 βρισκόταν στην Μαδρίτη, όπου φιλοτέχνησε για τον Κάρολο Δ΄ τους «Άθλους του Ηρακλή» και την «Άμυνα του Κάδιξ». Εκτός από τους πίνακες αυτούς και μερικές αριστοτεχνικές νεκρές φύσεις, αφιερώθηκε ολοκληρωτικά σε θρησκευτικά θέματα. Η απλότητα και ο συναισθηματισμός των συνθέσεών του τον κατέστησαν ιδεώδη εκφραστή της Αντιμεταρρύθμισης.